 उच्च स्तर उप्पर शिक्षित, खासकर लोकतंत्र दे चौथे स्तंभ दे लोकें इस चाल्ली दी मेद नेईं कीत्ती जाई सकदी ब इस्स गल्ला दा एहसास होना बी बड़ा गै जरूरी ऐ एह स्थिति उस बवस्था ते राजनीति बक्खी गुस्से दे रूप च उग्गी ऐ जेहड़ा आम लोकें दिएं जरूरतें ते मेदें उप्पर खरा उतरने च नाकाम साबत होए नं जैयदी हीरो बनी गेआ इस करी नेईं जे उन्नै त्रप्पड़ सुट्टेआ बल्के इस करी जे नोहाड़ा रोह होर केईएं दे रोह दी नुमाईंदगी करदा हा।  ऐसा गै जरनैल सिंह दे मामले च बी होआ हालांके एह बी इक सच्चचाई ऐ जे रोह ते दलेरी दे इस चाल्ली दे प्रदर्शन गी किश सोआर्थी लोक अपने लाह लेई इस्तमाल करना चाहंदे न।  समें दी मंग एह ऐ जे देश दे राजनेता ते जनता दे नुमाईंदे एहदे खलाफ बुआज ठोआन।  मसलें गी उस हद्‌दे तक्कर नेईं औन दित्ता जाना चाहिदा जो आम लोकें दा बवस्था थमां जकीन गै चकोई जा ते ओह अपने फैसले आपूं करन लगी पौन।  लोकतंत्र दे चौथे स्तंभ पत्रकारें गी होर बी मता नैतिकता ते जिम्मेवारी कन्नै बवहार करने दी लोड़ ऐ।  होई सकदा ऐ लेखक छड़ा उस परंपरा गी नभाऽ करदे होन जेहड़ी राजनेताएं पासेआ गै शुरू कीती गेई ऐ जिस बेल्लै ओह संसद ते बक्ख-बक्ख रिआसती विधानसाभाएं च बवहार करदे न जित्थे नुक्कें, त्रप्पड़ें सने भेज़ कुर्सिआं ते माईक तक्कर सुट्‌टे जंदे न ते ऐसा अक्सर हुंदा रौहंदा ऐ।  बुद्धिजीवी बी इस द्रौड़ च तेजी कन्नै शामल हुंदे जा करदे न ते देश ऐसे हालात बक्खी बधाक रदा ऐ जित्थे बर्दाश्त दी कोई गुंजैश नेईं ऐ।  हाल च गै लालु यादव पासेआ बरूण गांधी दे नफरत भरोचे बेआने दे नतीजे चउनेंगी परलु हेठ देने दे बारे च कीती गेदी बेआनबाजी बी इस्सै चाल्ली दी गै इक मसाल ऐ।  ठोआए जाने आह्‌ले मामले होई सकदा ऐ जायज होन ब इनेंगी ठोआने दे तौर तरीकें गी कुसै बी चाल्ली जायंज नेईं ठहराया जाई सकदा।